text: Brand i hus på Vejle Havn
  07 maj 2013 kl. 16.54
  Sidst på eftermiddag gik der ild i taget på en nybygning på Vejle Havn.
  Der er tale om en boligblok, som er under opførelse ved lystbådehavnen på nordsiden af Vejle Fjord.
  Vejle Brandvæsenet oplyser, at der gik ild i taget, som er dækket med tagpap. Godt 150 kvadratmeter af taget blev antændt, men det lykkedes hurtigt at få ilden under kontrol. Der er kun materiel ødelæggelse.
  Der var kraftig røg fra branden, men ingen umiddelbar fare for at beboerne blev generet af røgen, der gik til vejrs, så den kunne ses over hele byen.
  